
SMERNICE 
1.ročník v súťaži zručnosti mladých hasičov DHZ Dedinka „kolektívov mladých hasičov "
1. Dátum a miesto konania  : 
09.5.2026 10:00 (sobota) – futbalové ihrisko Dedinka 
2. Kategórie :
Chlapci a dievčatá.8-12, 13-16.  Ak je v dievčenskom kolektíve aspoň jeden chlapec, kolektív sa zaradí medzi chlapcov - zmiešané. Kolektív tvorí 4 členovia. Podľa fyzických predpokladov sa môžu do súťaže zapojiť aj mladší. Pri veku mladšom ako 8 rokov sa súťažiacemu počíta vek 8 rokov. Vek súťažiacich sa počíta a overuje ku dňu súťaže. Súťažiaci v roku súťaže nesmie dovŕšiť 17 rokov. Každý člen súťažného kolektívu sa musí preukázať pri vstupnej kontrole platným  členským preukazom mladého hasiča s aktuálnou fotografiou súťažiaceho a preukazom zdravotnej poisťovne. Vysielajúca organizácia a zákonný zástupca zodpovedá za to, že súťažiaci štartujú zdraví. Usporiadateľ nepreberá zodpovednosť za prípadnú ujmu na zdraví spôsobenú zhoršeným zdravotným stavom. Každý pretekár  súťaží na vlastné nebezpečie. V prípade nepredloženia  dokladov bude kolektív hodnotený mimo súťaž. Je možne doplniť do nekompletného družstva, ďalšieho súťažiaceho, pred začiatkom súťaže a oznámiť to hlavnému rozhodcovi súťaže. Je zakázane meniť, dopĺňať členov družstve počas súťaže. V prípade preukázania podvodu bude celý  kolektív vylúčený zo súťaže. Vedúci kolektívov zodpovedajú za správanie sa svojich členov kolektívov a zabezpečenie ich osobných vecí aby nedošlo ku škodám na osobnom majetku súťažiacich a ani k poškodeniu zariadení organizátorov, pretože organizátor počas podujatia nenesie žiadnu zodpovednosť za vzniknuté škody.
3. Organizačné pokyny :
 Prihlásiť sa do súťaže je možné  do 03.05.2026  telefonicky u p. Juraja Mituchoviča, tel.: 0908 744 088, alebo mailom:  dhzdedinka@gmail.com (uviesť celý názov KMH DHZ - ZŠ  a kategóriu : chlapci alebo dievčatá, mladší, starší platí to i v prípade odhlásenia KMH). Štartovné čísla budú prideľované podľa záväzného prihlásenia, alebo si ich môže vedúci kolektívu rezervovať na www.startovky.eu. Vedúci KMH predloží pri prezentácii riadne vyplnenú súpisku   
4. Štartovné : 

Za každý 4 členný KMH je  10,- €, ktoré uhradí vedúci KMH pri prezentácii v deň súťaže. 
5. Stravovanie :
Stravovanie bude zabezpečené v priestoroch súťaže.
6. Zdravotná služba :  Zabezpečená usporiadateľom počas konania súťaže 
7. Časový rozpis súťaže :   9.00 – 9.30 h 
prezentácia




  
 9.45 h                 otvorenie súťaže



  
10.00 h  
              plnenie súťažných disciplín
8. Súťažné disciplíny :
Štafeta 4 x 40 m 
Použijú sa primerane platné Pravidlá pre celoštátnu hru Plameň, pre štafetový beh na 400 m s týmito zmenami a doplnkami:

Ako štafetový kolík slúži prúdnica položená na štartovej čiare prvého súťažiaceho, polospojkou otočenou k súťažiacemu. Súťažiaci na štarte môže mať prúdnicu /štafetu/ v ruke resp. za opaskom. Náradie je uložené v strede dráh. Dráhy sú vedľa seba, odovzdávky v protismere. Náradie na všetkých úsekoch sa nesmie navzájom dotýkať. Hadica nesmie slúžiť ako podložka pod polospojku, alebo pod iné náradie. Na úseku medzi zubami polospojok musí byť min. medzera na kontrolnú šablónu. Odovzdávacie a preberacie územie je vždy za štartovou čiarou. Štafetová prúdnica musí byť odovzdaná za čiarou príslušného úseku. Preberajúci nesmie vstúpiť do dráhy, ak nemá jednoznačne sám štafetový kolík v ruke. Ak štafetová prúdnica spadne pri preberaní a obaja sa ho dotkli, môže ho zdvihnúť ktorýkoľvek.

Úseky:

1. úsek - súťažiaci spojí dve ľubovoľne uložené hadice „C“ (štafetový beh na 400 m – druhý úsek)

2. úsek - súťažiaci  vezme postavenú dvojito zvinutú hadicu C ( dĺžka 15 m ) s nosičom  (spojky v smere behu ) a uloží ju na podložku o rozmeroch 0,8 m x 0,8 m  vzdialenú 5 m (štafetový beh na 400 m – tretí úsek)
3. úsek - súťažiaci prenesie prenosný hasiaci prístroj na vzdialenosť 5 m na pevnú podložku 0,8 m x 0,8 m (štafetový beh na 400 m – siedmy úsek)

4. úsek – súťažiaci po prebratí štafety beží a spojí dve postavené zvinuté hadice „C“ (bez nosiča hadíc, smer spojok je v smere bežeckej dráhy),  koniec hadice pripojí  na rozdeľovač  C-B-C postavený v smere behu a na druhý koniec  hadice pripojí prúdnicu , (štafetový beh na 400 m – deviaty úsek). Spojky musia byť uzavreté na obidva ozuby. Náradie vrátane prúdnice zostáva na mieste (hadicové vedenie  sa nerozťahuje).
Hodnotenie: 
 Podľa novelizovaných  Pravidiel pre celoštátnu hru Plameň platných od 1.1.2018 pre štafetový beh na 400 m s tým, že za každý nevykonaný, alebo nesprávne vykonaný úkon je 5 trestných sekúnd.
Štafeta hasičských  dvojíc

Popis dráhy:
Šírka dráhy je 4 m, dĺžka dráhy je 30 m. Vo vzdialenosti 2 m od štartovej čiary je čiara na ktorej je postavená stočená hadica C ( dĺžka 10 m ) spojkami k štartujúcemu. Vľavo od nej je položená prúdnica polospojkou k štartujúcemu. Vo vzdialenosti 9 m od hydrantového nástavca je čiara na odloženie napojenej prúdnice. Vo vzdialenosti 16 m od nástavca je méta z kužeľa na obrátku.
Vykonanie štafety:
Na signál štartéra sa z prvej dvojice každý vyzbrojí jedným náradím a dobehne k hydrantovému nástavcu. Jeden súťažiaci rozvinie stočenú hadicu tak, aby dopadla za hydrantový nástavec, súťažiaci musí stáť oboma nohami za rúrovňou hydrantového nástavca,(bude to vyznačené čiarou) a jednu polospojku podá (nesmie ju hodiť) až za úrovňou nástavca druhému súťažiacemu, ktorý drží prúdnicu( podanie musí prebiehať, až keď sa hadica pri rozvinutí/ rozhodení dotkne zeme).Potom pripojí druhú polospojku na hydrantový nástavec. Nie je chybou ak polospojka pri podávaní neúmyselne vypadne z ruky. Druhý súťažiaci v ľubovoľnom poradí rozloží hadicu, napojí prúdnicu a položí ju tak, aby ležala minimálne na vyznačenej čiare, alebo za ňou. Náradie musí byť napojené na obidva ozuby. Obaja súťažiaci obehnú métu a vrátia sa za štartovú čiaru. 

Po prebehnutí cieľa oboma súťažiacimi, vybieha druhá dvojica. Obehne métu a pri ceste späť prvý člen v ľubovoľnom poradí odpojí prúdnicu, preloží jeden koniec hadice, druhý koniec odpojí od nástavca. Polospojky musia byt položené vo vyznačenom obdĺžniku. Druhý člen bez pomoci prvého člena musí stočiť hadicu do dosiahnutia úrovne nástavca. Hadica musí byť stočená tak, aby ani jede koniec nebol dlhší ako priemer stočenej hadice. Zvinutá hadica nesmie mať pretočenie (polobrátku) a na začiatku dvojité preloženie Vnútorným stredom stočenej hadice nesmie prejsť polospojka hadice C. Druhý člen, ktorý stáča hadicu, môže hadicu chytiť a začať ju stáčať až po preložení hadice, keď má obe polospojky pred sebou v smere k nástavcu. Pri prekladaní hadice nesmie prvý člen druhému žiadnym spôsobom pomáhať, nesmie prevliekať a prehadzovať hadicu pod akoukoľvek časťou tela, alebo podbiehať člena. Preloženú hadicu nesmie držať, alebo rovnať, iba ak hadicu rovná počas prekladania hadice. Považuje sa to za nesprávnu prácu. Po skončení činnosti sa obaja s náradím vrátia za štartovú čiaru. 

Pokus končí prebehnutím posledného štartujúceho cieľom. Náradie sa v cieli nehádže. Ak súťažiacemu po prebehnutí cieľom hadica spadne a rozvinie sa, čiže nie je možné skontrolovať jej zvinutie, považuje sa to za nezvinutie rozpadnutej hadice. Stočená hadica v cieli musí mať celistvý tvar. Opustiť priestor štartu môže družstvo až na pokyn rozhodcu po kontrole správneho stočenia hadice.
Pri obiehaní méty sa jej ani jeden z pretekárov nesmie dotknúť akoukoľvek časťou tela a nesmie ju obehnúť tzv. úkrokom, čiže v žiadnom okamihu nesmie mať métu po ľavej ruke.
Každý člen musí obehnúť métu a musí sa pozdĺž hadicového vedenia, méty a nástavca pohybovať tak, aby ich mal vždy po pravej ruke. Chodenie po nesprávnej strane vedenia sa považuje : 

- ak súťažiaci preskočí neúplne rozvinutú hadicu,
- ak aspoň jednou nohou prekročí rozvinutú hadicu, 

- ak zabudne odpojiť hadicu od nástavca a musí sa otočiť a vrátiť späť aby ju odpojil. 

Šliapnutie na hadicu sa nepovažuje za chybu. Keď sa pri ceste od štartu k méte rozpadne stočená hadica pred dosiahnutím úrovne hydrantového nástavca, musí ju súťažiaci stočiť a až potom môže pokračovať v činnosti. Platí to aj pri ceste so stočenou hadicou od nástavca do cieľa.
Hodnotenie:

Za každý nevykonaný, alebo nesprávne vykonaný úkon je 5 trestných sekúnd.

Nesprávne úkony: predčasné vybehnutie každého člena, nesprávne obehnutie méty, nezvinutie rozpadnutého kotúča, nesprávne rozvinutie hadice pred hydrantovým nástavcom, nesprávne napojenie hadice na hydrantový nástavec, alebo hadice a prúdnice (na jeden ozub), neodloženie napojenej prúdnice na vyznačenú čiaru, pomoc pri stáčaní hadice druhým členom, neúplné zvinutie hadice, zlé stáčanie hadice, hodenie náradia, chôdza po nesprávnej strane aj viackrát pri jednom súťažiacom, ak súťažiaci dobehne do cieľa bez náradia (aj keď sa po náradie vráti), 
Výnimkou je 20 trestných sekúnd : ak súťažiaci nezvinie vôbec hadicu, alebo ju zvinuje tak, že nemá tvar zvinutej hadice (približne kruhový),  a ak ktorýkoľvek pretekár neobehne métu (za každý prípad 20 trestných sekúnd).

Pokus je neplatný: za dva predčasné štarty a z nešportové správanie. 

Uzlová štafeta

Výška stojanu je 1 m a šírka min. 2 m. Na pokyn štartéra vyštartuje prvý súťažiaci, uviaže uzol podľa prílohy a vracia sa späť na štartovaciu čiaru, ako náhle ju prekročí oboma nohami, môže vyštartovať druhy súťažiaci, čas sa zastaví po prekročení štartovacej čiary štvrtého  súťažiaceho  Na stojane (brvne) je  farebne vyznačený (páskou) priestor v ktorom musí byť uzol po uviazaní umiestnený. Laná sú voľne prevesené cez stojan tak, aby sa nedotýkali zeme. Štartová čiara je 2 m od stojana. Uväz na prúdnici sa viaže ako posledný. Uzly si štartujúci žrebujú. Všetky uzly musia byť uviazané tak, ako sú vyobrazené na obrázkoch v novelizovaných  Pravidlách pre celoštátnu hru Plameň. Lodný uzol, plochá spojka a tesársky uzol sú funkčné vtedy, keď sú uviazané tak, ako sú vyobrazené. Na tesárskom uzle musia byť min. tri celé otočky lana. Pri úväze na prúdnici slučka na konci môže byť vzdialená max. 15 cm od výstreku prúdnice. Nezáleží na ktorú stranu je táto slučka otočená. Pri zdvihnutí prúdnice za lano sa nesmú slučky rozpadnúť. Oko vytvorené lanom na hadici je za polospojkou vo vzdialenosti max. 15 cm od spoja polospojok. Lano pri uviazaní úväzu na prúdnicu musí zostať prevesené cez brvno stojana.. Tesársky uzol, lodný uzol a plochá spojka sa viažu okolo brvna stojana.
Hodnotenie:

Za chybne uviazaný uzol, za predčasné začatie činnosti (ak štartujúci, ktorý viazal uzol neprebehol za štartovú čiaru a ďalší už vyštartoval), ak uzol uviazaný na stojane (brvne) nie je umiestnený v predpísanom vyznačenom priestore na brvne, za akúkoľvek pomoc (aj slovnú) vedúceho, alebo iného člena kolektívu -  5 trestných sekúnd za každý uzol. Za odmietnutie uviazania uzla je 15 trestných sekúnd.

9 . MTZ : 
Náradie a výzbroj budú jednotné a zabezpečí ich organizátor súťaže. 
10 . Výstroj : 

V súlade s Pravidlami hry Plameň. Kolektív súťaži v pracovnej rovnošate, alebo jednotnom športovom oblečení, ktoré zakrýva lakte a kolená.
11. Protesty : 
V zmysle pravidiel hry Plameň s vkladom 10,- € podáva vedúci družstva písomne hlavnému rozhodcovi. Protest proti porušeniu smerníc a regulérnosti súťaže, alebo disciplín sa musí týkať bezprostredne vlastného družstva. Videozáznamy fotografie sa nepripúšťajú. V prípade nešportového, alebo nedisciplinovaného správania sa členov kolektívu, vedúceho kolektívu, alebo funkcionárov kolektívu, bude kolektív vylúčený zo súťaže. Všetci účastníci súťaže a diváci sú povinní rešpektovať prevádzkový poriadok športového zariadenia, pokyny usporiadateľov, zdržiavať sa len v priestore, ktorý im určí usporiadateľ a musia sa správať tak, aby nerušili súťaž, nepoškodili zariadenia a vybavenia športového zariadenia. Vedúci počas celej doby pobytu zodpovedá za disciplínu a bezpečnosť svojich členov KMH !Všetkým osobám, ktoré nesúťažia – členovia kolektívov MH, vedúci a iní funkcionári - je zakázané zdržiavať sa na  celej súťažnej ploche -  počas súťaže! Bude sa to považovať za nedisciplinované správanie.
12. Doplnenie:

Pretek sa skladá z troch stanovíšť. Ako prvé stanovište absolvujú Štafetu 4x40m, potom sa súťažiaci presunu na Uzlovú štafetu, súťažiaci sa presunu na Štafetu dvojíc. Súťažiaci majú na prípravu naradia na každom stanovišti 3 minúty. Výsledný čas sa skladá zo súčtu všetkých troch stanovíšť plus trestne body.
                                          TEŠÍME SA NA VAŠU ÚČASŤ.



